Document ID: 32009R1282

KOMISIJAS REGULA (ES) Nr. 1282/2009
(2009. gada 22. decembris),
ar kuru groza Regulu (EK) Nr. 409/2009, ar ko nosaka Kopienas pārrēķina koeficientus un sagatavošanas veidu kodus, kuri izmantojami apstrādātu zivju svara pārrēķināšanai zivju dzīvsvarā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 5. pantu,
tā kā:
(1)
Komisijas Regulā (EK) Nr. 409/2009 (2) ir noteikti Kopienas pārrēķina koeficienti un sagatavošanas veidu kodi zivīm, kuru apstrādes pakāpe ir “svaigas” un “svaigi sālītas”.
(2)
To sugu zivis, kuru nozvejai ir noteiktas kvotas, izkrauj galvenokārt apstrādes pakāpē “svaigas”, “svaigi sālītas” un “saldētas”. Lai būtu pieejami Kopienas pārrēķina koeficienti visām attiecīgajām apstrādes pakāpēm, Regula (EK) Nr. 409/2009 jāpapildina ar Kopienas pārrēķina koeficientiem saldētām zivīm.
(3)
Komisijas Regulā (EK) Nr. 1077/2008 (3) ir paredzēti sīki izstrādāti noteikumi par zvejas žurnāla, izkraušanas deklarācijas un citā kuģī pārkraušanas datu elektronisku reģistrēšanu un nosūtīšanu.
(4)
Tāpēc attiecīgi jāgroza Regula (EK) Nr. 409/2009.
(5)
Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 409/2009 groza šādi.
1.
Regulas 3. panta g) punktu aizstāj ar šādu punktu:
“g)
“apstrādes pakāpe” ir stāvoklis, kādā zivis tiek uzglabātas (svaigas, svaigi sālītas un saldētas).”
2.
Regulas 4. panta 1. punktu aizstāj ar šādu punktu:
“1. Apstrādātu zivju svara pārrēķināšanai zivju dzīvsvarā piemēro Kopienas pārrēķina koeficientus, kas noteikti II, III un IV pielikumā.”
3.
Regulas 6. panta 1. punktu aizstāj ar šādu punktu:
“1. Kopienas zvejas kuģu kapteiņi 4. pantā minētos pārrēķina koeficientus izmanto, lai Regulas (EEK) Nr. 2847/93 6. pantā un Komisijas Regulas (EK) Nr. 1077/2008 (4) 4. pantā minētajā zvejas žurnālā reģistrētu:
a)
uz zvejas kuģa paturēto zivju aptuveno dzīvsvaru; un
b)
aprēķināto zivju dzīvsvaru izkraušanas laikā.
4.
Regulas I pielikumu aizstāj ar šīs regulas I pielikumu.
5.
Šīs regulas II pielikumu pievieno kā IV pielikumu.
2. pants
Stāšanās spēkā un piemērošana
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2010. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 22. decembrī

Labels: 0
3
17
6